### Resume

Klima-, Natur- og Miljøudvalget og Teknisk Udvalg blev på møde henholdsvis den 2. og 3. maj 2022 orienteret om resultaterne af analyse af konvertering af kommunale ejendomme med olie/gasfyr til fjernvarme. Klima-, Natur- og Miljøudvalget besluttede i forlængelse heraf at igangsætte en tilsvarende analyse af de ni selvejende haller. På den baggrund forelægges udvalget nu de overordnede resultater af analysen til orientering.

### Sagsfremstilling

Byrådet har i [adresse] klimaplan 2020-2050 besluttet, at 100% af [adresse] energiforbrug i 2050 skal være baseret på vedvarende energi. Det sker med henblik på at forfølge målet om, at der skal ske en reduktion af drivhusgasser med 70% i 2030 i forhold til 1990-niveau. Der er således opstillet et delmål i Klimaplanen for 2030 om, at alle naturgasfyr og oliefyr er omstillet til vedvarende energi.

Økonomiudvalget besluttede på mødet den 9. august 2021, jf. punkt 191, på anbefaling fra Klimaudvalget, at bevilge et rammebeløb på 1,2 mio. kr. fra Grøn Pulje til en analyse vedrørende konvertering af oliefyr og naturgasfyr til vedvarende energi i de kommunale ejendomme - en indsats prioriteret i Teknisk Udvalgs klimahandlingsplan. På den baggrund blev der udarbejdet en analyse, som afdækkede økonomi, forventet CO2-besparelse samt nødvendige tekniske tiltag i forbindelse med en konvertering til vedvarende energiformer, der blev forelagt Teknisk udvalg den 3. maj 2022, jf. punkt 89. Her blev Teknisk Udvalg ligeledes orienteret om, at der var rettet en forespørgsel fra Kultur- og Sundhedsforvaltningen om at få udarbejdet tilsvarende analyse for ni selvejende haller.

I denne sammenhæng besluttede Klima-, Natur- og Miljøudvalget på møde den 2. maj 2022, jf. punkt 82, at bevillige midler fra klimapuljen til at få udarbejdet denne analyse.

De overordnede resultater af analysen for de ni haller samlet set fremgår af nedenstående tabel. Fordelingen af resultaterne på de ni selvejende haller er vedlagt i bilag.

![](data:image/png;base64...)

Tabel 1. Overordnede resultater af analyse af konvertering fra gas til fjernvarme for ni selvejende haller samlet set.

Som det fremgår af tabel 1, vil der være tale om en forventet samlet investering på ca. 4,7 mio. kr. opgjort i januar 2023-prisniveau for at konvertere alle ni selvejende haller til fjernvarme. Konverteringen vil medføre en forventet samlet CO2-besparelse på ca. 260.000 kg årligt samt en forventet årlig energibesparelse på ca. 1,6 mio. kr. opgjort i januar 2023-prisniveau.

Der vil være tale om en trinvis besparelse, der vil følge udrulningen af fjernvarme, som udføres fra år 2024-2027 i de områder, hvor hallerne ligger. Den fulde besparelse forventes således fra år 2028. Tilbagebetalingstiden for investeringen spænder fra mellem 1,1 til 7,5 år og en enkel hal med en tilbagebetalingstid på 35 år, jf. vedlagte bilag.

Kultur- og Sundhedsforvaltningen arbejder videre med analysens resultater, herunder muligheder for finansiering.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Der vil være en forventet samlet besparelse på 260.000 kg CO2 årligt efter, at konverteringen til fjernvarme er fuldt afsluttet.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.

Sagen sendes til Kultur- & Idrætsudvalget.